CELEX: 32015D0838
Language: el
Date: 2015-05-28 00:00:00
Title: Εκτελεστική απόφαση (ΕΕ) 2015/838 της Επιτροπής, της 28ης Μαΐου 2015, για την τροποποίηση της εκτελεστικής απόφασης 2014/909/ΕΕ με παράταση της περιόδου εφαρμογής των προστατευτικών μέτρων λόγω της εμφάνισης του μικρού κανθάρου των κυψελών στην Ιταλία [κοινοποιηθείσα υπό τον αριθμό C(2015) 3558] (Κείμενο που παρουσιάζει ενδιαφέρον για τον ΕΟΧ)

29.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 132/86
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/838 ΤΗΣ ΕΠΙΤΡΟΠΉΣ
   της 28ης Μαΐου 2015
   για την τροποποίηση της εκτελεστικής απόφασης 2014/909/ΕΕ με παράταση της περιόδου εφαρμογής των προστατευτικών μέτρων λόγω της εμφάνισης του μικρού κανθάρου των κυψελών στην Ιταλία
   
      
         [κοινοποιηθείσα υπό τον αριθμό C(2015) 3558]
      
   
   (Το κείμενο στην ιταλική γλώσσα είναι το μόνο αυθεντικό)
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Με την εκτελεστική απόφαση 2014/909/ΕΕ της Επιτροπής (3) καθορίστηκαν ορισμένα προστατευτικά μέτρα μετά την κοινοποίηση από την Ιταλία, στις 11 Σεπτεμβρίου 2014, σχετικά την παρουσία του μικρού κανθάρου των κυψελών (Aethina tumida) στις περιφέρειες της Καλαβρίας και της Σικελίας.
            
         
               (2)
            
            
               Η εκτελεστική απόφαση 2014/909/ΕΕ ισχύει έως την 31η Μαΐου 2015. Ωστόσο, καθώς δεν έχουν ολοκληρωθεί οι επιθεωρήσεις και οι επιδημιολογικές έρευνες που ορίζονται στην εκτελεστική απόφαση 2014/909/ΕΕ καθώς και η ενεργητική επιτήρηση όσον αφορά την εμφάνιση του μικρού κανθάρου των κυψελών στις εν λόγω περιφέρειες της Ιταλίας, δεν έχει ακόμη προσδιοριστεί η επιδημιολογική κατάσταση, παρά την απουσία περιστατικών από τον περασμένο Δεκέμβριο.
            
         
               (3)
            
            
               Ως εκ τούτου, δεδομένης αυτής της μεταβατικής κατάστασης και εν αναμονή περαιτέρω πληροφοριών σχετικά με τη συνεχή επιτήρηση, είναι απαραίτητο να παραταθεί η εφαρμογή των μέτρων που προβλέπονται στην εκτελεστική απόφαση 2014/909/ΕΕ μέχρι την προβλεπόμενη λήξη της τρέχουσας μελισσοκομικής περιόδου στις περιοχές αυτές στα τέλη Νοεμβρίου του 2015.
            
         
               (4)
            
            
               Συνεπώς, η εκτελεστική απόφαση 2014/909/ΕΕ θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 4 της εκτελεστικής απόφασης 2014/909/ΕΕ αντικαθίσταται από το ακόλουθο κείμενο:
   
      «Άρθρο 4
      Η παρούσα απόφαση εφαρμόζεται έως τις 30 Νοεμβρίου 2015.»
   
   Άρθρο 2
   Η παρούσα απόφαση απευθύνεται στην Ιταλική Δημοκρατία.
   
      Βρυξέλλες, 28 Μαΐου 2015.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  Εκτελεστική απόφαση 2014/909/ΕΕ της Επιτροπής, της 12ης Δεκεμβρίου 2014, για ορισμένα προστατευτικά μέτρα σχετικά με την επιβεβαιωμένη εμφάνιση του μικρού κανθάρου των κυψελών στην Ιταλία (ΕΕ L 359 της 16.12.2014, σ. 161).